钦定古今图书集成/明伦汇编/氏族典/第211卷 > 《廖用贤尚友录》 > 毛肇宗
## 钦定古今图书集成/明伦汇编/氏族典/第211卷 > 《廖用贤尚友录》 > 毛肇宗

按《万姓统谱》：“肇宗字克敬。幼孤笃学，居僧舍卒业，三
年不出户。永乐甲申，登进士第，时方重藩臣选吏部
以肇宗举，授周王府教授。王尝因封拜恩，遣肇宗入
谢，既竣事出京，上念肇宗有辅导功，追召还，更赐酒
馔，以示殊宠。肇宗喜吟咏，寄兴高远，有《耶溪集》二十
卷。”